**Լևոն Սամվելի Թևանյան** (սեպտեմբերի 13, 1975(1975-09-13), Երևան, Հայկական ԽՍՀ, ԽՍՀՄ), հայ բլուլահար, շվիահար։ ՀՀ վաստակավոր արտիստ (2012)։

Կենսագրություն
--------------

Լևոն Թևանյանը ծնվել է 1975 թվականին, Երևանում։ Ավարտել է Ալեքսեյ Հեքիմյանի անվան 7-ամյա երաժշտական դպրոցի դաշնամուրի դասարանը և Գեղագիտության ազգային կենտրոնի փողային գործիքների դասարանը։ 1997 թվականին ավարտել է Երևանի Կոմիտասի անվան պետական կոնսերվատորիան (Արարատ Պետրոսյանի դասարան)։ 1992-2010 թվականներին եղել է «Տկզար» պետական անսամբլի մենակատար, 2000 թվականից՝ Շողակն համույթի մենակատար, 2011 թվականից՝ Հայաստանի պետական ֆիլհարմոնիայի ժողովրդական գործիքների «Ֆոլկ մոդերն» նվագախմբի մենակատար, գլխավոր դիրիժոր և գեղարվեստական ղեկավար

2009 թվականին դասախոսությամբ և համերգով («Թևանյան քառյակ»-ի հետ միասին) հանդես է եկել Տարտուի համալսարանում։ Երաժշտական կատարմամբ հանդես է եկել նաև Ռիգայի սիմֆոնիկ համույթի հետ։

2019 թվականից ղեկավարում է Ստեփան Ջրբաշյանի անվան ԵՄԴ-ի ժողովրդական նվագարանների նվագախումբը, և իր ղեկավարության օրոք այն 2 անգամ արժանացել է Ազգային նվագարանների անսամբլների հանրապետական Մրցույթ-Փառատոնի գլխավոր մրցանակին։
2011-2012 թվականներին 17 մենահամերգներ է ունեցել Իտալիայի 12 քաղաքներում։ Էստոնիայում հանդես է եկել 28 մենահամերգով։ Հայաստանի հանրային ռադիոյի արխիվում կա Լևոն Թևանյանի ավելի քան 28 ձայնագրություն։ Թևանյանի ճանաչված ձայներիզը *Traditional Crossroads* կազմակերպության *Old song new dance* հավաքածուն է։ Լևոն Թևանյանը տիրապետում է հայկական բոլոր փողային երաժշտական գործիքներին (բլուլ, շվի, թավ շվի, դուդուկ, պկու, պարկապզուկ, զուռնա), ինչպես նաև դաշնամուրի։ Դաշնամուրային համերգներով հանդես է եկել Երևանում՝ կատարելով հայկական կոմպոզիցիաներ ջազային իմպրովիզացիաներով։ Ջազային արվեստ ուսումնասիրել է կոմպոզիտոր և պրոֆեսոր Ծովակ Համբարձումյանի մոտ։

Համերգներով հանդես է եկել ԱՄՆ-ում, Կանադայում, Իտալիայում, Ֆրանսիայում, Գերմանիայում, Ավստրիայում, Հոլանդիայում, Սլովենիայում, Սլովակիայում,Թուրքիայում, Լիբանանում, Բուլղարիայում, Սիրիայում,Ռուսաստանում, Միացյալ Արաբական Էմիրություններում, Լատվիայում, Էստոնիայում, Հորդանանում, Արգենտինայում, Ուրուգվայում,Ավստրալիայում

Ֆիլմագրություն
--------------

| Ֆիլմ | Տարի | Երկիր | Ռեժիսոր | Կոմպոզիտոր, երաժիշտ | Գործիք |
| --- | --- | --- | --- | --- | --- |
| Արարատ | 2002 | Կանադա, Ֆրանսիա | Ատոմ Էգոյան | երաժիշտ | շվի, թավ շվի |
| Եվ յոթերորդ օրը | 2015 | Հայաստան | Արման Չիլինգարյան | կոմպոզիտոր, երաժիշտ | դուդուկ, դաշնամուր, շվի, թավ շվի |
| Հակոբը պատրաստ է | 2016 | Կանադա | Տաթևիկ Գալստյան | կոմպոզիտոր, երաժիշտ | դուդուկ, դաշնամուր, շվի, թավ շվի, վոկալ |
| Ցորյանի ծովեր | 2017 | Հայաստան | Բոգդան Աթանեսյան | կոմպոզիտոր |  |
| Կոմա | 2017 | Հայաստան | Տարոն Պետրոսյան | կոմպոզիտոր, երաժիշտ | թավ շվի, վոկալ |

«Լույսի կաթիլներ» | 2021 թվական| Հայաստան | Արման Չիլինգարյան|կոմպոզիտոր

Պարգևներ
--------

* ՀՀ վաստակավոր արտիստ, 2012

Տես նաև
-------

* Շողակն (համույթ)
* Հայաստանի Հանրապետության վաստակավոր արտիստների ցանկ

Ծանոթագրություններ
------------------

1. 1 2  Հայաստանի Հանրապետության պատվավոր կոչումներ շնորհելու մասին
2. ↑  «Festivitas Artium»։ *festivitas.ee*։ Վերցված է 2018-10-14

Արտաքին հղումներ
----------------

* Պաշտոնական կայք
* Левон Теванян - (блул)(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |